《复次无题四首答李时荣黄门 其一》
明代·江源

碧藓骎骎旧履踪，景阳无复更闻钟。春辞栏槛花光暗，日射交疏树影浓。

淇水肯教遗芍药，越江空忆采芙蓉。芳心自是多贻阻，不道瑶台隔万重。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。